ክትፈልጥ ትኽእል። ትሕትና ዝተላበሱ፡ ወግሐ ጸብሐ ዋጋ ሰላምን ለውጥን ዘዕልሉ ሰባት ረኺብካ፡ ገሊኦም 'እዚ ንሚዲያ እንተውዓልኩዎ፣ ስእሊ እንተስኣልኩኹም' ምስ እትብሎም፡ ተቐያይምኻ ክትፈላለ ትኽእል፤ ንናይ ደገ ሚዲያ ዘለዎም እምነት ክንድቲ ኣይኮነን። ንቐዳማይ ክፋል ትዕዝብቲ ኣስመራ እዚ ፈለግ ተኸቲልኩም ትረኽቡዎ ፤ ካልኣይ ክፋሉ'ውን ኣብዚ ፈለግ ኣሎ። እዚ ድማ ሳልሳይ ክፋል'ዩ። ጉጅለ ቢቢሲ ናብ ኤርትራ ምስ ኣተወት፡ እቲ ኣብ መፋርቕ ወርሒ ነሓሰ ዝተኻየደ ዓመታዊ ሃገራዊ ፌስቲቫል ብሄራት ኤርትራ ክትካፈል ሰናይ ፍቓድ ዝምልከቶም ኣካላት ረኺባ'ያ። በዚ ኣጋጣሚ፡ ንብዙሕነት ኤርትራ፣ ከምኡ ድማ ባህልን ኣነባብራን ህዝባ እንትንዕዘብ፡ መብዛሕትኦም፡ ስርዓትን ሕግን ዘኽብሩ ኮይኖም ረኺብናዮም። ሰዓት ቆጸራ ምሕላፍ ዳርጋ ካብ ዕድመኻ ምንካይ ስለ ዝኸውን 'ኣይተምሃርካን ዲኻ'?
